**OBAVIJEST RODITELJIMA**

Ukupna mjesečna cijena ručka obračunava se na temelju broja ostvarenih nastavnih dana u mjesecu, dok dnevna cijena ručka iznosi **1,55 EUR**,. Cijena ručka **u cijelosti se podmiruje uplatom Korisnika.**

Uplata Korisnika za uslugu prehrane (ručka) obračunava se temeljem broja nastavnih dana u pojedinom mjesecu, a umanjuje se za 3 i više dana kontinuiranog opravdanog izostanka učenika/ce iz škole.

Korisnik se obvezuje sufinancirati troškove produženog boravka od 09. rujna 2025. do kraja nastavne godine 2025./2026.

Programom javnih potreba u školstvu Grada Zaprešića za 2025. godinu utvrđena je visina roditeljske uplate za:

* sufinanciranje plaće i ostalih materijalnih prava radnika u produženom boravku u iznosu od **20,00 EUR** mjesečno za svaki mjesec u kojem se odvija nastava neovisno o broju nastavnih dana i izostancima učenika
* podmirenje troškova prehrane u iznosu od **2,10 EUR** (za ručak **1,55 EUR,** i za užinu **0,55 EUR,**) po učeniku dnevno te se obračunava temeljem broja nastavnih dana u pojedinom mjesecu, a umanjuje se za 3 i više dana kontinuiranog opravdanog izostanka učenika iz škole.

Obračunati iznos Korisnik će uplaćivati na poslovni račun Grada: **IBAN BROJ** **HR2123600001854300007**, **model HR64**

Sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2025./2026., Ministarstvo znanosti, obrazovanja i mladih podmirivat će troškove financiranja, odnosno sufinanciranja prehrane za svakog učenika osnovne škole uključenog u školsku prehranu. Učenik koji u školskoj godini 2025./2026. redovito pohađa osnovnu školu, ostvaruje pravo financiranja, odnosno sufinanciranja prehrane u iznosu od 1,33 eura za dane kada je na nastavi.

**Roditelji koji nisu podmirili dospjele obveze troškova ručka neće moći potpisati ugovor za uslugu ručka u šk. godini 2025./2026.**